અમદાવાદ: પાટીદારોનાં જેલ ભરો આંદોલનમાં મહેસાણામાં પોલીસ દ્વારા કરાયેલા લાઠી ચાર્જના વિરોધમાં પાટીદાર નેતાઓએ આજે ગુજરાત બંધનું એલાન આપ્યું છે, પરંતુ આ ગુજરાત બંધનાં એલાનની અમદાવાદમાં નહીંવત અસર જોવા મળી રહી છે. સવારના ૧૧.૩૦ વાગ્યા સુધી મળતી માહિતી મુજબ સવારથી જ તમામ બજારો રાબેતા મુજબ ખૂલી ગયાં હતાં. બાળકો સ્કૂલે જતાં નજરે પડ્યાં હતાં. પાટીદાર નેતાઓ દ્વારા અપાયેલાં બંધને જાણે અમદાવાદની પ્રજાએ સાથ ન આપ્યો હોય તેમ રાબેતા મુજબ જનજીવન જોવા મળ્યું હતું. બંધને પગલે શહેરના પૂર્વ વિસ્તારમાં ચુસ્ત પોલીસ બંદોબસ્ત ગોઠવી દેવાયો છે.